Official Journal L 127 , 29/04/2004 P. 0012 - 0018



Ir-Regolament tal-Kunsill (KE) Nru 825/2004 tas-26 ta'April 2004 li jemenda r-Regolament (KE) Nru 2042/2000 li jimponi dazju definittiv kontra d-dumping fuq importazzjonijiet ta' sistemi ta' kameras televiżivi li joriġinaw fil-Ġappun IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra r-Regolament tal-Kummissjoni (KE) Nru 384/96 tat-22 ta' Diċembru 1995 dwar il-protezzjoni kontra d-dumping minn pajjiżi terzi li mhumiex Membri tal-Komunità Ewropea [1] ("ir-Regolament Bażiku"), Wara li kkunsidra l-proposta mogħtija mill-Kummissjoni wara konsultazzjoni mal-Kumitat tal-Pariri, Billi: A. PROĊEDURI TA' QABEL (1) Il-Kunsill, bir-Regolament (KE) Nru 1015/94 [2], impona dazju definittiv kontra d-dumping fuq importazzjonijiet ta' sistemi ta' kameras televiżivi (SKT) li joriġinaw fil-Ġappun. (2) Fl-Artikolu 1(e) tar-Regolament Nru 1015/94, il-Kunsill eskluda speċifikament mill-iskop ta' dazju kontra d-dumping fuq importazzjonijiet ta' sistemi ta' kameras elenkat fl-Anness għal dak ir-Regolament (l-Anness), li jirrappreżenta sistemi irfinuti ta' kameras professjonali ta' format speċifiku li teknikament jaqgħu fid-definizzjoni tal-prodott taħt l-Artikolu 1(2) tar-Regolament (KE) Nru 1015/94, iżda li ma jistgħux jiġu meqjusa bħala sistemi ta' kameras televiżivi. (3) F'Ottubru 1995, il-Kunsill, bir-Regolament (KE) Nru 2474/95 [3], emenda r-Regolament (KE) Nru 1015/94 partikolarment fir-rigward ta' ċerti mudelli ta' sistemi ta' kameras professjonali li kienu eżentati espliċitament mid-dazju definittiv kontra d-dumping. (4) F'Ottubru 1997, il-Kunsill, bir-Regolament (KE) Nru 1952/97 [4], emenda r-rati tad-dazju definittiv kontra d-dumping għal żewġ kumpaniji konċernati, jiġifieri għas-Sony Corporation u l-Ikegami Tsushinki Co. Ltd, skond l-Artikolu 12 tar-Regolament (KE) Nru 384/96. Barra minn hekk, il-Kunsill eskluda speċifikament mill-iskop ta' dazju kontra d-dumping ta' ċerti mudelli ġodda ta' sistemi ta' kameras professjonali billi żiedhom ma' l-Anness. (5) F'Jannar 1999 u 2000, il-Kunsill, bir-Regolamenti (KE) Nru 193/1999 [5] u (KE) Nru 176/2000, emenda r-Regolament (KE) Nru 1015/94 billi żied ċerti mudelli suċċessivi ta' sistemi ta' kameras professjonali ma' l-Anness u b'hekk jeskludi dawk mill-applikazzjoni tad-dazju definittiv kontra d-dumping. (6) F'Settembru 2000, il-Kunsill, bir-Regolament (KE) Nru 2042/2000 [6], ikkonferma d-dazji definittivi kontra d-dumping imposti bir-Regolament (KE) Nru 1015/94 skond l-Artikolu 11(2) tar-Regolament Bażiku. (7) F'Jannar 2001 u f'May 2001, il-Kunsill, bir-Regolamenti (KE) Nru 198/2001 [7] u (KE) Nru 951/2001 [8], emenda r-Regolament (KE) Nru 2042/2000 billi żied ċerti mudelli suċċessivi ta' sistemi ta' kameras professjonali ma' l-Anness u b'hekk eskludihom mill-applikazzjoni tat-taxxa definittiva kontra d-dumping. (8) F'Settembru 2001, il-Kunsill, bir-Regolament (KE) Nru 1900/2001 [9] wara reviżjoni fil-frattemp skond l-Artikolu 11(3) tar-Regolament Bażiku, ikkonferma l-livell ta' dazju definittiv kontra d-dumping impost lill-produttur li jesporta, il-Hitachi Denshi Ltd. (9) Fl-aħħarnett, f'Settembru 2002, il-Kunsill, bir-Regolament (KE) Nru 1696/2002, żied jemenda r-Regolament (KE) Nru 2042/2000 billi żied ċerti mudelli suċċessivi ta' sistemi ta' kameras professjonali ma' l-Anness u b'hekk eskludihom mill-applikazzjoni ta' dazju definittiv kontra d-dumping. B. INVESTIGAZZJONI LI TIKKONĊERNA MUDELLI ĠODDA TA' SISTEMI TA' KAMERAS PROFESSJONALI 1. Proċedura (10) Tliet produtturi Ġappuniżi li jesportaw, jiġifieri, s-Sony Corporation (Sony), l-Ikegami Tsushinki Co. Ltd (Ikegami) u l-Matsushita, infurmaw lill-Kummissjoni li kellhom l-intenzjoni li jintroduċu mudelli ġodda ta' sistemi ta' kameras professjonali fis-suq tal-Komunità u talbu lill-Kummissjoni biex iżżid dawn il-mudelli ġodda ta' sistemi ta' kameras professjonali, inklużi l-aċċessorji tagħhom, ma' l-ANNESS u b'hekk teżentahom mill-iskop tad-dazji kontra d-dumping. (11) Il-Kummissjoni nfurmat lill-industrija tal-Komunità dwar dan u bdiet investigazzjoni limitata għalbiex jiġi determinat jekk il-prodotti taħt konsiderazzjoni jaqgħux fl-iskop tad-dazji kontra d-dumping u jekk il-parti operazzjonali tar-Regolament (KE) Nru 2042/2000 għandhiex tkun emendata skond dan. 2. Mudelli taħt investigazzjoni (12) It-talbiet għal eżenzjoni kienu riċevuti għal mudelli ta' sistemi ta' kameras li ġejjin, ipprovduti bit-tagħrif tekniku rilevanti: (i) Sony: - unit tar-remote control RM-M7E; (ii) Ikegami: - head tal-kamera HDL-20, - head tal-kamera MKC-501, - head tal-kamera MKC-501B; (iii) Matsushita: - head tal-kamera AW-E650, - head tal-kamera AW-E655, - head tal-kamera AW-E750. Il-mudelli kollha ta' hawn fuq kienu ippreżentati jew bħala li huma parti minn sistemi ta' kameras professjonali iddedikati għas-suq ta' video professjonali jew bħala suċċessuri ta' mudelli ta' kameras professjonali ġà esklużi mill-miżura fis-seħħ kontra d-dumping. 3. Sejbiet (13) Il-Kummissjoni wettqet eżami tekniku. Minn din l-analiżi rriżulta li l-ebda wieħed mill-mudelli ta' hawn fuq ma jista' jiġi ikklassifikat bħala sistemi ta' xandir jew televiżjoni. (i) Unit ta-remote control RM-M7E (Sony), head tal-kamera AW-E650, AW-E655 u AW-E750 (Matsushita) (14) Il-unit tar-remote control RM-M7E, head tal-kamera AW-E650, AW-E655 u AW-E750 instabu li kienu sistemi ta' kameras professjonali li jaqgħu fl-Artikolu 1(3)(e) tar-Regolament (KE) Nru 2042/2000. Għaldaqstant huma għandhom jiġu miżjuda ma' l-ANNESS sabiex ikunu eżentati mid-dazju definittiv. (15) B'konformità mal-prattika stabbilita ta' l-Istituzzjonijiet tal-Komunità il-mudelli kollha ta' hawn fuq għandhom ikunu eżentati mid-dazju mid-data li jiġu riċevuti mis-servizzi tal-Kummissjoni tat-talba rilevanti għal eżenzjoni. Għalhekk, l-importi kollha tal-mudelli ta' kameras li ġejjin, importati fid-data indikata hawn taħt jew wara, għandhom ikunu eżentati mid-dazju minn Sony: - unit tar-remote control RM-M7E 6 ta' Awissu 2002; Matsushita: - head tal-kamera AW-E650 30 ta' Ottubru 2003, - head tal-kamera AW-E655 30 ta' Ottubru 2003, - head tal-kamera AW-E750 30 ta' Ottubru 2003. (ii) Heads tal-kamera MKC-501 u MKC-501B (Ikegami) (16) Fir-rigward ta' mudell ta' kamera MKC-501 u s-suċċessur tagħha MKC-501B instab li dawn il-mudelli kienu iddedikati esklussivament għal applikazzjonijiet industrijali u mediċiThey are part of Ikegami's medical camera series and particularly designed for the use in the medical sector. Huma parti mis-serje ta' kameras mediċi ta' l-Ikegami u huma iddisinjati partikolarment għall-użu fis-settur mediku Għaldaqstant, il-head tal-kamera hija ultra-kumpatta. Ma tistax tiġi konnessa mal-mirin. Il-konnessjoni tal-lenti C-mount hija adattata biss għal lentijiet industrijali, mikroskopji u endoskopji, jiġ. lentijiet tax-xandir ma jistgħux jiġu konnessi. Barra minn hekk, il-mudelli ta' hawn fuq huma miksija b'żebgħa kontra l-batterja speċifikament għall-użu f'ambjent mediku. Ġie għalhekk konkluż li l-MKC-501 u s-suċċessur tiegħu MKC-501B kienu eżentati taħt l-Artikolu 1(3)(d) tar-Regolament 2042/2000. (17) Ladarba ż-żewġ mudelli ta' kameras imsemmijin hawn fuq jaqgħu fl-Artikolu 1(3)(d) tar-Regolament (KE) Nru 2042/2000 huma b'definizzjni eżentati mid-dazju definittiv kontra d-dumping, irrispettivament mid-data ta' importazzjoni tagħhom. (iii) Head tal-kamera HDL-20 (Ikegami) (18) Safejn tikkonċerna l-head tal-kamera HDL-20, instab li din ma taqax taħt id-deskrizzjoni tal-prodott ta' l-Artikolu 1(3) tar-Regolament (KE) Nru 2042/2000. Partikolarment il-head tal-kamera hija mgħammra biss b'żewġ sensors (2/3 pulzieri), waqt li l-Artikolu 1(3) tar-Regolament (KE) Nru 2042/2000 jiddeskrivi head ta' kamera bħala li għandha "tliet sensors jew aktar". Għalhekk, ġie konkluż li dan it-tip ta' kamera ma jaqax taħt id-deskrizzjoni tal-prodott u għalhekk mhux fl-iskop tad-dazju kontra d-dumping mingħajr il-bżonn li jkun eżentat espressament billi jiġi miżjud dan il-mudell ma' l-Anness. 4. Informazzjoni tal-partijiet interessati u konklużjonijiet (19) Il-Kummissjoni infurmat lill-industrija tal-Komunità u lill-esportaturi tat-TCS bis-sejbiet tagħha u tathom opportunità li jippreżentaw il-fehmiet tagħhom. Ħadd mill-partijiet ma oġġezjona għas-sejbiet tal-Kummissjoni. (20) Fuq il-bażi ta' dak li imniżżel hawn fuq, ir-Regolament (KE) No 2042/2000 għandu jiġi emendat skond dan, ADOTTA DAN IR-REGOLAMENT: Artikolu 1 L-Anness tar-Regolament (KE) Nru 2042/2000 għandu jiġi mibdul bit-test imniżżel fl-Anness għal dan ir-Regolament. Artikolu 2 1. Dan ir-Regolament għandu jidħol fis-seħħ fil-ġurnata ta' wara dik tal-pubblikazzjoni tiegħu fil-Ġurnal Uffiċjali ta' l-Unjoni Ewropea. 2. Dan ir-Regolament għandu japplika għal importi tal-mudelli li ġejjin, prodotti u esportati lejn il-Komunità minn dawn il-produtturi li jesportaw: (a) Is-Sony Corporation mis-6 ta' Awissu 2002: - unit tar-remote control RM-M7E; (b) Il-Matsushita mit-30 ta' Ottubru 2003: - head tal-kamera AW-E650, - head tal-kamera AW-E655, - head tal-kamera AW-E750. Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha. Magħmul fil-Lussemburgu, fis-26 ta' April 2004. Għall-Kunsill Il-President B. Cowen [1] ĠU L 56, 06.03.96, p.1. Regolament kif l-aħħar emendat bir-Regolament (KE) Nru 461/2004 (ĠU L 77, tat-13.3.2004, p. 12). [2] ĠU L 111, 30.04.94, p. 106. Regolament kif l-aħħar emendat bir-Regolament (KE) Nru 176/2000 (ĠU L 22, 27.01.00, p. 29). [3] ĠU L 255, 25.10.95, p. 11. [4] ĠU L 276, 09.10.97, p. 20. [5] ĠU L 22, 29.01.99, p. 10. [6] ĠU L 244, tad-29.9.2000, p. 38. Regolament kif l-aħħar emendat bir-Regolament (KE) Nru 1696/2002 (ĠU C 259, tas-27.9.2002, p. 1). [7] ĠU L 30, 01.02.01, p. 1. [8] ĠU L 134, 17.05.01, p. 18. [9] ĠU L 261, 29.09.01, p. 3. -------------------------------------------------- L-ANNESS " L-ANNESS Lista ta’ sistemi ta’ kameras professjonali mhux ikkwalifikkati bħala sistemi ta’ kameras televiżivi (sistemi ta’ kameras tax-xandir) li huma eżentati mill-miżuri Isem tal-kumpanija | Heads tal-kamera | Mirin | Unit tal-camera control | Control unit operazzjonali | Control unit ewlieni [1] | Adapters tal-kamera | Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP [2] DXC-D35PH [2] DXC-D35PL [2] DXC-D35PK [2] DXC-D35WSPL [2] DSR-135PL [2] | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE [2] DXF-801CE [2] | CCU-M3P CCU-M5P CCU-M7P CUU-M5AP [2] | RM-M7G RM-M7E [2] | — | CA-325P CA-325AP CA-325B CA-327P CA-537P CA-511 CA-512P CA-513 VCT-U14 [2] | Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400 [2] HC-400W [2] HDL-37E HDL-10 HDL-40 | VF15-21/22 VF-4523 VF15-39 VF15-46 [2] VF5040 [2] VF5040W [2] | MA-200/230 MA-200A [2] MA-400 [2] CCU-37 CCU-10 | RCU-240 RCU-390 [2] RCU-400 [2] RCU-240A | — | CA-340 CA-300 CA-230 CA-390 CA-400 [2] CA-450 [2] | Hitachi | HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP-C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA [2] V-21 [2] V-21W [2] | GM-51 [2] | RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A [2] RC-Z21A [2] RU-Z3 [2] RC-Z3 [2] | __ | — | CA-Z1HB CA-C10 CA-C10SP CA-C10SJA CA-C10M CA-C10B CA-Z1A [2] CA-Z31 [2] CA-Z32 [2] CA-ZD1 [2] | Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE [1] WV-F-565HE AW-F575HE AW-E600 AW-E800 AW-E800A AW-E650 AW-E655 AW-E750 | WV-VF65BE WV-VF40E WV-VF39E WV-VF65BE [1] WV-VF40E [1] WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E [1] WV-CB700AE [1] WV-RC700/B [1] WV-RC700/G [1] WV-RC700A/B [1] WV-RC700A/G [1] WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 | — | — | WV-AD700SE WV-AD700ASE WV-AD700ME WV-AD250E WV-AD500E [1] AW-AD500AE AW-AD700BSE | JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-27CECH KH-100U KY-D29ECH | VF-P315E VF-P550E VF-P10E VP-P115E VF-P400E VP-P550BE VF-P116 VF-P116WE [2] VF-P550WE [2] | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | — | — | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E | | KY-D29WECH [2] | | OTV-SX 2 | | | | Olympus | MAJ-387N MAJ-387I | | OTV-S5 OTV-S6 | | | | Camera OTV-SX | " [1] Imsejjaħ ukoll set up ewlieni (SUE) jew contol panel ewlieni (CPE). [2] Mudelli eżentati taħt il-kondizzjoni li s-sistemi triax korrispondenti jew it-triax-adapter ma jinbiegħx fis-suq tal-KE. --------------------------------------------------